
Parlamentul României

Camera Deputaţilor

Comisia pentru apărare, ordine                                                              Bucureşti, 26.09.2003

publică şi siguranţă naţională                                                                  PL 441/2003
Nr.32/446/2003

RAPORT

asupra proiectului de Lege privind regimul mormintelor şi operelor comemorative de război

1. În conformitate cu prevederile art.89 din Regulamentul Camerei Deputaţilor, Comisia pentru apărare, ordine publică şi siguranţă naţională, a fost sesizată spre dezbatere şi avizare în fond, în procedură obişnuită, cu  proiectul de Lege privind regimul mormintelor şi operelor comemorative de război, trimis cu adresa nr. 441 din 30.06.2003 şi înregistrat cu nr. 32/446 din 01.07.2003.


Consiliul Legislativ, cu nr.795/28.05.2003, a avizat favorabil, cu unele observaţii şi propuneri, proiectul de lege.


Comisia juridică, de disciplină şi imunităţi şi Comisia pentru administraţie publică, amenajarea teritoriului şi echilibru ecologic, cu numerele 31/749 din 1 iulie 2003, respectiv 26/1364, din 19 august 2003 au avizat favorabil acest proiect de lege. 

Proiectul de lege urmăreşte modernizarea cadrului legislativ existent, realizând  armonizarea necesară cu legislaţia internaţională în domeniu, şi creând astfel condiţiile pentru aplicarea adecvată a acestea pe teritoriul României.  

Proiectul face parte din categoria legilor organice şi se adopta potrivit art. 74 alin.(1) din Constituţie.

2. La dezbaterea proiectului de lege au participat în calitate de invitaţi, conform art. 51 şi 52 din Regulamentul Camerei Deputaţilor, domnii: Mircea Angelescu, director al Direcţiei Monumente Istorice şi Muzee din Ministerul Culturii, locotenent-colonel Zamfir Constantin, şeful Secţiei Armonizarea Legislativă, din cadrul Direcţiei Relaţii cu Parlamentul, Armonizarea Legislativă şi Relaţii Publice din Ministerul Apărării Naţionale şi locotenent-colonel Cristian Scarlat de  la Direcţia Relaţii publice- Secţia Tradiţii Militare.

3. La lucrările comisiei au fost prezenţi 22 deputaţi din totalul de 26 de membri ai comisiei.

4.  Proiectul de lege a fost adoptat cu unanimitatea voturilor deputaţilor prezenţi.

În urma dezbaterii, în şedinţa din26 august, comisia a hotărât să supună acest proiect de Lege Plenului Camerei Deputaţilor spre dezbatere şi adoptare, în forma adoptată de Senat.

VICEPREŞEDINTE ,

Marcu TUDOR

Red.s.c. Anca Barb

